**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәре**

**2020-2021 уку елы. 5 нче сыйныф**

**Үткәрү вакыты – 120 минут**

**Максималь балл – 60**

**I. Тестлардан дөрес җавапны билгеләгез.**

1. Тел арты тартыклары дөрес күрсәтелгән рәтне билгеләгез. **(2 балл)**

а) [в], [ф];

ә) [х], [ң];

б) [къ], [гъ];

в) [к], [г].

2. Нечкә сузык авазлардан гына торган мәкальне билгеләгез. **(2 балл)**

а) *Батырлыкта – матурлык*.

ә) *Тәвәккәлгә бүре тимәс*.

б) *Ашыкканнан акыл сорама*.

в) *Куркак аулакта батыр була*.

3. Парлы сүз дөрес күрсәтелгән рәтне билгеләгез. **(2 балл)**

а) *башкала*;

ә) *кышкы*;

б) *аш-су*;

в) *кошчык*.

4. Алынма сүз дөрес күрсәтелгән рәтне билгеләгез. **(2 балл)**

а) *өстәл*;

ә) *йорт*;

б) *түшәм*;

в) *ишек*.

5. Нокталар урынына куела торган кушымча дөрес күрсәтелгән рәтне билгеләгез. **(2 балл)**

*Яхшы су****...*** *ерак түкмиләр.* (Мәкаль)

а) *-ның*;

ә) *-га*;

б) *-ны*;

в) *-да*.

6. Антоним сыйфатлар кулланылган мәкальне билгеләгез. **(2 балл)**

а) *Көзен түгел, язын бай бул*.

ә) *Көзге юлга кием ал, язгы юлга азык ал*.

б) *Көн – эш өчен, төн – ял өчен*.

в) *Кыш рәхәт чанага, җәй рәхәт арбага*.

7. Сан кулланылган мәкальне билгеләгез. **(2 балл)**

а) *Бәрәңге – ярты икмәк*.

ә) *Балтасы суга төшкән*.

б) *Бер агач ике төрле җимеш бирмәс*.

в) *Суганның татлысы юк*.

8. Киләчәк заман хикәя фигыль кулланылган мәкальне билгеләгез. **(2 балл)**

а) *Кулың җиткән ботакның җимешен өз.*

ә) *Агачтан яфрак төшми тормый.*

б) *Бер черек алма бөтен йөкне черетә.*

в) *Бер каен күләгәсе бөтен илне капламас.*

9. Тиңдәш ияләре булган җөмләне билгеләгез. **(2 балл)**

а) *Марат, Алмаз, кайчан кайтасыз?*

ә) *Айгөл һәм Ләйлә бишенче сыйныфта укыйлар.*

б) *Айрат әйбәт укый, чаңгыда оста шуа.*

в) *Мин бүген Кар бабай ясадым.*

10. Җыйнак җөмләне билгеләгез. **(2 балл)**

а) *Көннәр салкын.*

ә) *Ап-ак кыш җитте.*

б) *Мин китап укыйм.*

в) *Мин тәмле кайнатма белән чәй эчәм.*

**II. Башыгызны эшләтегез.**

Мәкальләрнең башын уйлап языгыз. **(5 балл)**

1. *.......................................... йөз наданны җиңәр.*
2. *............................................, надан ышаныр.*
3. *............................................ чабата да үреп булмый.*
4. *............................................., белергә тырышмау гаеп.*
5. *.............................................. сорауның ояты юк.*

**III. Теоретик бирем.**

Зат алмашлыклары турында белгәннәрегезне языгыз. Фикерегезне мисаллар ярдәмендә аңлатыгыз. **(10 балл)**

**IV. Гамәли-иҗади бирем.**

1. Төшеп калган хәрефләрен куеп, җәяләрне ачып, шигырьнең күчереп языгыз. **(5 балл)**

*К..ш килде*

*(Ап)ак тун киеп к..ш килде, С..енәбез, шатланабыз,*

*(Яфрак)яфрак кар я..а. Күңелле үтә к..шлар.*

*Без(дә) кидек җылы тун..ар, Чаңгы, чана, тимераяк –*

*Куркытмый салкын ..ава. Безнең (иң)якын дуслар.*

(Гөлшат Зәйнәшева)

2. ***Чаңгы*** сүзенә фонетик анализ ясагыз. **(5 балл)**

3. Түбәндәге сүзләрнең синонимнарын языгыз. **(4 балл)**

*Куркытмый –* ***..................****, салкын –****..................****, шатланабыз –* ***..............****, дуслар –* ***..............****.*

4. Кушма сүзне күчереп языгыз.**(1 балл)**

5. Кышны сурәтләп, 8-10 җөмләдән торган бәйләнешле текст языгыз. (**10 балл**)